| **Koper** |
| --- |
| Hamna i KoperHamna i Koper Hamna i Koper |
| Plassering |
| 

Koper is located in Slovenia

 |
| Styresmakter |
| Land |  Slovenia |
| Borgarmeister | Boris Popovič |
| Geografi |
| Flatevidd - By |  311,2 km² |
| Innbyggjarar  - Totalt (2006)   - folketettleik | 24 704   79,4 /km² |
| Koordinatar | 45°33′0″N 13°44′0″E﻿Koordinatar: 45°33′0″N 13°44′0″E﻿ |
| Tidssone - Ved sommartid | CET (UTC+1) CEST (UTC+2) |
| Diverse annan informasjon |
| Postnummer | 6000 |
| Retningsnummer (tlf) | (+386) 05 |
| Bilnummer | KP |
| **Nettstad:** www.koper.si |

**Koper** (italiensk *Capodistria*) er ein kystby og ein kommune i Slovenia. Han er den største hamnebyen i landet og ligg ved kysten av Adriahavet. Byen har om lag 25 000 innbyggjarar og er offisielt tospråkleg med både slovensk og italiensk som offisielle språk. Attraksjonar i Koper er mellom anna Pretorianarpalasset i venetiansk gotisk stil, klokketårnet Carmine frå 1100-talet og domkyrkja St. Nazarius med tårn frå 1300-talet.

Koper ligg òg ved ein av dei største grenseovergangane mellom Slovenia og Italia.

Historie
--------

Moderne bustadområde
Koper utvikla seg frå ein eldgammal busetnad på ei øy søraust i Koperbukta. I den greske antikken vart byen kalla *Aegida*, og seinare vart han kjend med dei latinske namna *Capris*, *Caprea*, *Capre* eller *Caprista*, som det moderne slovenske namnet kjem frå. 

I 568 flykta romerske innbyggjarar frå den nærliggande *Tergeste* (dagens Trieste) til Capris på grunn av invasjonen til langobardane. Tl ære for den austromerske keisaren Justinian II, vart byen omdøypt til *Justinople*. Seinare kom Justinople under både langobardisk og frankisk styre. 

Pretorianarpalasset
I gamlebyen
Kopertårnet
Sidan 700-talet, og kanskje heilt sidan 500-talet, har Koper vore sete i eit bispedøme. Ein av biskopane i Koper var den lutherske reformanten Pier Paolo Vergerio. I 1828 vart bispedømet slått saman med bispedømet Trieste.

Det har eksistert handel mellom Koper og Venezia sidan 932. I krigen mellom Venezia og Det tysk-romerske riket var Koper på den tyske sida, og som følgje av dette fekk han byrettar i 1035 av keisar Konrad II. Frå 1232 kom Koper under patriarkatet Aquileia og i 1278 vart han ein del av Republikken Venezia.

Koper voks og vart hovudstad i det venetianske Istria og fekk namnet *Caput Histriae*, «hovudstaden i Istria», som det moderne italienske namnet *Capodistria* kjem frå. 

Etter den første verdskrigen vart byen ein del av Italia, og etter den andre verdskrigen vart han ein del av Sone B i Fristaten Trieste og kontrollert av Jugoslavia. Dei fleste italienske innbyggjarane forlet byen i 1954 då Fristaten Trieste vart oppløyst og Sone B vart ein del av det kommunistiske Jugoslavia. I 1977 vart det romersk-katolske bispedømet Koper skild frå bispedømet Trieste. 

Då Slovenia vart sjølvstendig i 1991 vart Koper den einaste kommersielle hamna i Slovenia.

Bakgrunnsstoff
--------------

 Wikimedia Commons har multimedia som gjeld: **Koper**

* Offisiell nettside Arkivert 2008-05-23 ved Wayback Machine.
* Hamna i Koper Arkivert 2008-04-11 ved Wayback Machine.
* Primorska universitet
* Luftfoto av Koper

Kjelder
-------

* *Denne artikkelen bygger på «Koper» frå Wikipedia på engelsk, den 25. april 2009.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* SUDOC
* NKC
* GeoNames

 |